Eesti Ajutine Valitsus

Eesti Ajutine Valitsus oli Eesti Vabariigi täidesaatva võimu organ 24. veebruarist 1918 – 8. maini 1919. 

Maanõukogu Vanematekogu otsustas 19. veebruaril 1918 asutada kolmeliikmelise Eestimaa Päästekomitee, kelle kätte anti riiklik võim. Päästekomitee liikmed olid Konstantin Päts, Jüri Vilms ja Konstantin Konik. Samal päeval võeti ka vastu otsus iseseisva Eesti Vabariigi väljakuulutamise kohta, mis toimus Manifestiga kõigile Eestimaa rahvastele 24. veebruaril 1918.

Eestimaa Päästekomitee moodustas 24. veebruaril 1918 13-liikmelise Ajutise Valitsuse eesotsas Konstantin Pätsiga (kaasa arvatud Konstantin Päts, kes esineb nimekirjas kaks korda, ja kolm vakantset ametikohta). Ajutise Valitsuse valitsuskoalitsioonis osalesid Maaliit, Eesti Demokraatlik Erakond, Eesti Sotsiaaldemokraatlik Tööliste Partei ja Tööerakond.

Eesti Ajutise Valitsuse I koosseis 
 Ajutise valitsuse I koosseisu liikmed:

Saksa, vene ja rootsi rahvusasjade ministri kohad olid valitsuse koosseisus ette nähtud, kuid jäid ajutiselt vabaks.

25. veebruaril jõudsid Tallinna Saksa väeüksused. Kõrgem võim kuulus saksa sõjaväelastele. Saksamaa polnud tunnustanud Eesti iseseisvust. Eesti erakondade tegevus oli peatatud ning rahvusväeosad laiali saadetud. Esimene Ajutine Valitsus läks põranda alla ja ministrite nõukogu esimees Konstantin Päts viibis Saksamaa alistumiseni 11. novembril 1918 interneerituna vangilaagris.

7. novembrist peale olid eestlased Tallinnas leivanormide vähendamise tõttu hakanud meeleavaldamiseks kogunema. 9. novembril käis tööliste delegatsioon Eestimaa sõjakubernerile Adolf von Seckendorffile nõudmisi esitamas, samal päeval jõudis ka Saksa Novembrirevolutsiooni sündmused Eestisse ja Saksa sõjalaevadele heisati punased lipud. 10. novembril nõustus Seckendorff endise Eestimaa kubermangukomissari Jaan Poskaga kohtuma, et olukorda lahendada.

11.–14. novembril 1918 andsid Saksamaa esindajad kõrgema poliitiline võimu Balti riikides formaalselt üle rahvuslike valitsuste kätte, kuid saksa vägede kohalolek jätkus veel mõnda aega. 11. november 1918 alustas Tallinnas tööd Eesti Ajutine Valitsus, mille esimesele istungile kogunes valitsus koosseisus Jaan Poska, Ferdinand Peterson, Jaan Raamot ja Juhan Kukk. 12. november 1918 täpsustasid Ajutise Valitsuse ja Maanõukogu Vanematenõukogu ühisistungil Ajutise valitsuse koosseis ja jagati ministriportfellid.

Pärast Saksa võimu langemist moodustati 12. novembril 1918 teine Ajutine Valitsus, kus Päts oli pea- ja siseminister. 12. novembril otsustas Ajutine Valitsus luua ka regulaarsõjaväe, mille juhtorganiks oli Peastaap kindral Larka juhtimisel.

Eesti Ajutise Valitsuse II koosseis 
 Ajutise valitsuse II koosseisu liikmed:

Eesti Ajutise Valitsuse volinikud
Eesti Ajutise Valitsuse peavolinik Põhja-Eestis, Jaakson. Asukoht Tallinnas, Toompuiestee 3 Tolli majas.
Eesti Ajutise Valitsuse peavolinik Lõuna-Eestis, Karl Parts ja Heinrich Luht peavoliniku asetäitja Johannes Lehman (3. jaanuarist 1919)
Eesti Ajutise Valitsuse volinik, Saaremaal Juhan Ainson
27. novembril 1918 kujundati Maanõukogu rühmade kokkuleppel teise Ajutise valitsuse koosseis ümber, seega asus Vabadussõja puhkemise eelõhtul valitsema kolmas koosseis, kus peaminister Päts võttis enda peale ka sõjaministri kohustused, kindral Andres Larka jäi tema abiks.

Eesti Ajutise Valitsuse III koosseis 

 Ajutise valitsuse III koosseisu liikmed:

28. novembrist 1918 algas Eesti Vabadussõda.

29. novembril 1918 kuulutas Jaan Anvelt Narvas välja iseseiseva Eesti Nõukogude Vabariigi – Eesti Töörahva Kommuuni. 

5.–7. aprillini 1919 toimusid Asutava Kogu valimised. Ajutise valitsus tegevus lõppes 8. mail 1919, mil Asutav Kogu kinnitas ametisse esimese Vabariigi Valitsuse eesotsas Otto Strandmaniga.

Eesti Ajutise Valitsuse volinikud maakondades
Eesti Ajutise Valitsuse volinik Haapsalus, Eduard Alver,
Eesti Ajutise Valitsuse volinik Rakveres, Tõnis Kalbus,
Eesti Ajutise Valitsuse volinik Narvas, Arnold Schulbach
Eesti Ajutise Valitsuse volinik Järva- ja Pärnumaal Viktor Tomberg
Eesti Ajutise Valitsuse volinik Pärnus ja Pärnumaal, Hugo Kuusner,
Eesti Ajutise Valitsuse volinik Võrus, Martin Taevere; Võru- ja Petserimaa komissar Heinrich Luht, alates 10. veebruarist 1919.
Eesti Ajutise Valitsuse komissar Saaremaal Victor Neggo, alates 1. jaanuarist 1919
Eesti Ajutise Valitsuse komissar Harjumaal Peeter Reisik, alates 9. jaanuarist 1919
Eesti Ajutise Valitsuse komissar Tartu- ja Viljandi maakonnas Adolf Andreson, alates 1. jaanuarist 1919
Eesti Ajutise Valitsuse komissar Pärnu maakonnas August Jürmann, alates 1. jaanuarist 1919
Eesti Ajutise Valitsuse komissar Haapsalu maakonnas Boris Ustav, alates 30. detsember 1918 
Omavalitsuste üle järelevalvet teostanud komissaride tegevus lõpetati 1919. aasta augustis.  Ajutise Valitsuse komissaride ülesandeks oli selle järele valvata, et vabariigis maksvad seadused ja valitsuse määrused ning korraldused kõigi ametiasutuste ja ametnikkude poolt täpipealset rutulist täitmist leiaksid ning et ametiasutuste ja ametnikkude tegevus kindlates seaduslikkuse piirides avalduks.

Viited

Välislingid 
 Päevakäsk nr. 5

Vikitekstid 
 s:Vanematekogu otsus Päästekomitee loomisest Riigi Teataja nr 1, 1918
 s:Päästekomitee päevakäsk Ajutise Valitsuse loomisest Riigi Teataja, nr 1, 1918
 s:Ajutise Valitsuse määrus riigikassa-tähtede väljaandmise kohta RT 1918, 7
 s:Narva lahing 1918 Postimees. 2. detsember 1918
 s:Maanõukogu otsus kõrgemast võimust Riigi Teataja nr 1, 27.11.1918
 s:Ajutise Valitsuse deklaratsioon Riigi Teataja nr 3, 30.11.1918
 s:Soome abi Postimees. Pärnu väljaanne. Nr. 212. 6. detsember 1918

 
Eesti Vabariik 1918-1940
1918. aasta Eestis
Konstantin Päts